„Voyager" preusmjerava ovdje. Za ostala značenja, v. Voyager (razvrstavanje).
Putanja i udaljenost Voyagera 1 i 2 od Sunčevog sustava
Program za istraživanje Sunčevog sustava koji se je sastojao od dvije letelice Voyager 1 i Voyager 2. Lansirane su 1977. godine kako bi se iskoristilo povoljno planetarno poravnjanje kasnih 70-ih godina 20. stoljeća.
Dvije identične letjelice Voyager 1 i Voyager 2 su danas uz Pioneer 10 i Pioneer 11 letjelice koje su najviše udaljene od Zemlje. 25 godina poslije njihovog lansiranja 1977. godine, Voyager 1 i 2 su mnogo dalje od najudaljenijeg planeta Sunčevog sustava Neptuna i patuljastog planeta Plutona. Oni se približavaju području heliopauze, te se smatra kako tu počinje međuzvjezdano putovanje. Voyager 1 koji je gotovo dvostruko udaljeniji od Zemlje nego što je to Pluton se giba brzinom od više od 17 km/s. Obje letjelice još šalju signale putem Deep Space Network mreže. Primarna misija je bila istraživanje Jupitera i Saturna, a nakon toga Voyager 2 je bio poslan u istraživanje Urana i Neptuna, a Voyager 1 dalje prema Plutonu i kraju Sunčevog sustava.

Letjelica
---------

Voyager
Voyageri su stabilizirani u sve tri osi. Na Voyagerima je smješteno 10 instrumenata ali sa samo 5 instrumenata direktno upravljaju znanstvenici odgovorni za taj instrument. To su: 

* Istraživač magnetskog polja (Magnetic field investigation)
* Istraživač nabijenih čestica niske energije (Low energy charged particle investigation)
* Istraživač plazme (Plasma investigation)
* Istraživač svemirskog zračenja (Cosmic ray investigation)
* Istraživač plazminih valova (Plasma wave investigation)

Instrumenti
-----------

**Planetarna radio astronomija** (Planetary Radio Astronomy (PRA)) i **Podsistem plazminih valova** (Plasma Wave Subsystem (PWS))

* Dva odvojena instrumenta **Planetary Radio Astronomy (PRA) i Plasma Wave Subsystem (PWS)** dijele dvije duge antene koje tvore oblik slova V. PWS pokriva frekvencije u rasponu od 10 Hz to 56 kHz, a PRA pokriva frekvencije u rasponu od 20.4 kHz to 1300 kHz i od 2.3 MHz to 40.5 MHz.

**Magnetometar (MAG)**

* MAG može detektirati neke efekte Sunčevog vjetra na vanjske planete i mjesece. Njegov zadatak je mjeriti promjene u Sunčevom magnetskom polju, da detektira ima li koji vanjski planet magnetsko polje i istraživati sve vezano za njegov zadatak.

**Radioizotopski termoelektrični generatori** (Radioisotope Thermoelectric Generators (RTG))

* Radioizotopski termoelektrični generatori su glavni izvori električne struje u Voyagerima.

**Antena velikog dobitka** (High Gain Antenna (HGA))

* HGA emitira podatke prema Zemlji na dva frekvencijska kanala. Jedan na oko 8,4 ghz je X-band kanal i sadrži znanstvene podatke i podatke o položaju a drugi radi na oko 2,3 ghz, to je S-band kanal i on sadrži samo podatke o položaju i stanju letjelice.

**Detektor nabijenih čestica niske energije** (Low-Energy Charged Particle Detector (LECP))

**Podsistem svemirskog zračenja** (Cosmic Ray Subsystem (CRS))

* CRS traži plazmu i ima najosjetljivije detektore za tu vrstu istraživanja. Plazma se može pronaći na planetima poput Jupitera.

**Podsistem polarizirane svjetlosti** (Photopolarieter Subsystem)

* Photopolarieter Subsystem koristi 0,2 metarski teleskop s raznim filterima. On pokriva valne duljine u području od 235 nm do 750 nm. Photopolarieter Subsystem je dizajniran da istražuje fizička svojstva atmosfera Jupitera, Saturna i Saturnovih prstenova. On daje informacije o teksturi površine Jupiterovih i Saturnovih satelita.

**Istraživač plazme** (Plasma Investigation)

 **Podsistem istraživanja slika** (Imaging Science Subsystem (ISS))

* ISS je modificirana verzija kamere koje su bile upotrebljavane na letjelicama Mariner. ISS je sastavljen od dvije kamere. Jedna s manjom rezolucijom otvora 200mm, a druga s većom rezolucijom otvora 1500 mm.

**Infracrveni interferometar, spektrometar i radiometar** (Infrared Interferometer Spectrometer and Radiometer (IRIS))

* IRIS se sastoji od tri instrumenta: prvi je jako sofisticiran termometar, drugi je instrument koji može istraživati tipove elemenata u atmosferi ili na površini, treći koristi radiometar koji mjeri kut odbijanja Sunčevih zraka u vidljivom, ultraljubičastom i infracrvenom dijelu spektra.

**Ultraljubičastki spektrometar** (Ultraviolet Spectrometer (UVS))

Smještaj instrumenata
---------------------

Instrumenti su smješteni na desetostranoj «kutiji». Središte je namješteno da gleda prema Zemlji. Svaka strana kutije je opremljena različitim uređajima.

Vanjske poveznice
-----------------

|  |  |
| --- | --- |
|  | U Wikimedijinoj ostavi nalazi se članak na temu: **Voyager program** |

* NASA Voyager - Službene stranice